**REPUBLIKA SLOVENIJA**

**STROKOVNI SVET RS ZA ŠPORT**

Številka: 013–22/2018/

Datum: 26. 4. 2018

**S K L E P I**

**4. redne seje Strokovnega sveta Republike Slovenije za šport**

**(v nadaljevanju: svet)**

Datum seje: 17. 4. 2018, z začetkom ob 13:30 uri

Kraj seje: Sejna soba P 23-24 Ministrstva za izobraževanje, znanost in šport, na naslovu Masarykova 16, Ljubljana

**PRISOTNI**

ČLANI SVETA: dr. Franci Petek, dr. Gregor Jurak, Ivan Kukovič, dr. Marko Šibila, Blaž Perko, Marko Vavpetič, mag. Peter Škerlj, Polona Sladič, mag. Patrik Peroša, dr. Frane Erčulj, dr. Rado Pišot, dr. Edvard Kolar, Luka Steiner, Petra Robnik in Ivan Gerjevič.

DRUGI VABLJENI: dr. Boro Štrumbelj - generalni direktor Direktorata za šport na Ministrstvu za izobraževanje, znanost in šport, Janko Dvoršak - Slovenska antidoping organizacija SLOADO, Jože Zidar - predstavnik Slovenske tiskovne agencije, mag. Katarina Andlovic - Direktorat za šport na Ministrstvu za izobraževanje ter Janez Kostanjevec - tajnik strokovnega sveta.

**ODSOTNI**

ČLANI SVETA: mag. Janez Sodržnik in dr. Meta Zagorc.

DRUGI VABLJENI: dr. Maja Makovec Brenčič – ministrica, Vlada Republike Slovenije, Olimpijski komite Slovenije - Združenje športnih zvez. Sejo je vodil predsednik strokovnega sveta, Luka Steiner.

Na 4. redni seje sveta so bili sprejeti naslednji sklepi:

***SKLEP 4/27:***

Člani Strokovnega sveta Republike Slovenije za šport potrjujejo naslednji dnevni red 4. redne seje strokovnega sveta:

1. Potrditev predloga dnevnega reda.
2. Obravnava zapisnika 3. dopisne seje. (4. odstavek 24. člena Poslovnika) (Janez Kostanjevec)
3. Poročilo o realizaciji sklepov Strokovnega sveta Republike Slovenije za šport iz prejšnjih sej. (Luka Steiner)
4. Seznanitev z delovnim gradivom Pravilnika o usposabljanju strokovnih delavcev v športu. (dr. Boro Štrumbelj in mag. Katarina Andlovic)
5. Soglasje Strokovnega sveta Republike Slovenije za šport k seznamu javno-veljavnih študijskih programov, ki se ne izvajajo več, dajejo pa najmanj izobrazbo, pridobljeno po študijskem programu višjega strokovnega izobraževanja oziroma študijskem programu prve oziroma druge stopnje, oziroma izobrazbo, ki ustreza ravni izobrazbe, pridobljene po študijskem programu višjega strokovnega izobraževanja oziroma po študijskem programu prve oziroma druge stopnje, v skladu z zakonom, ki ureja višje strokovno izobraževanje oziroma zakonom, ki ureja visoko šolstvo (5. člen Pravilnika o merilih za določitev javnoveljavnih študijskih programov, ki dajejo kompetence za strokovno izobraženega delavca v športu). (dr. Boro Štrumbelj in mag. Katarina Andlovic)
6. Delovna telesa strokovnega sveta. (Luka Steiner)
7. Vmesno poročilo o uresničevanju Resolucije o Nacionalnem programu športa v Republiki Sloveniji za obdobje 2014–2023 oziroma uresničevanju njenih ciljev. (dr. Boro Štrumbelj)
8. Strokovno mnenje k razvrstitvi športnih panog v razrede za leto 2018 (5. točka 37. člena Zakona o športu in 3. odstavek 5. člena Pravilnika o sofinanciranju izvajanja letnega programa športa na državni ravni). (dr. Boro Štrumbelj)
9. Imenovanje člana pritožbene komisije pri FŠO. (Luka Steiner)
10. Obravnava vprašanj Aleša Filipčiča, odgovorne osebe za usposabljanje teniških trenerjev. (Luka Steiner)
11. Seznanitev z Letnim poročilom o delu Slovenske antidoping organizacije za leto 2017 (Janko Dvoršak - direktor, Slovenska antidoping organizacija, SLOADO)
12. Pobude in predlogi članov Strokovnega sveta Republike Slovenije za šport
    1. Predlog članice strokovnega sveta (Problematika ukinitve že pridobljenih usposobljenosti na 1. stopnji). (Polona Sladič)
    2. Predlog sprememb Poslovnika strokovnega sveta (mag. Patrik Peroša)
    3. Dopis mag. Patrika Peroše o domnevni neusklajenosti Pravilnika o sofinanciranju LPŠ na državni ravni (dr. Boro Štrumbelj)
13. Razno

***SKLEP 4/28:***

Člani strokovnega sveta potrjujejo zapisnik 3. dopisne seje št.: 013-21/2018/16 z dne 23. 3. 2018.

***SKLEP 4/29:***

Strokovni svet se je seznanil z uvodnimi pojasnili Pravilnika o usposabljanju strokovnih delavcev v športu. Pravilnik bo predan v obravnavo Razvojno-ekspertni komisiji strokovnega sveta, ki za majsko sejo sveta pripravi podlage za odločanje na strokovnem svetu. Razvojno-ekspertna komisija strokovnega sveta se pri pripravi podlag za odločanje v okviru svojih pristojnosti poveže tudi z Akreditacijsko komisijo.

***SKLEP 4/30:***

Strokovni svet Republike Slovenije za šport daje soglasje k Seznamu javno-veljavnih študijskih programov, ki se ne izvajajo več, dajejo pa najmanj izobrazbo, pridobljeno po študijskem programu višjega strokovnega izobraževanja oziroma študijskem programu prve oziroma druge stopnje, oziroma izobrazbo, ki ustreza ravni izobrazbe, pridobljene po študijskem programu višjega strokovnega izobraževanja oziroma po študijskem programu prve oziroma druge stopnje, v skladu z zakonom, ki ureja višje strokovno izobraževanje oziroma zakonom, ki ureja visoko šolstvo.

***SKLEP 4/31:***

Strokovni svet Republike Slovenije za šport oblikuje naslednja delovna telesa strokovnega sveta:

* Razvojno-ekspertno komisijo, ki jo vodi dr. Marko Šibila,
* Komisijo za strategijo športa, ki jo vodi dr. Franci Petek in
* Pravno-administrativno komisijo, ki jo vodi mag. Patrik Peroša.

***SKLEP 4/32:***

Strokovni svet Republike Slovenije za šport se je seznanil z poročilom o uresničevanju Resolucije o Nacionalnem programu športa v Republiki Sloveniji za obdobje 2014–2023 oziroma uresničevanju njenih ciljev, ki ga je predstavil generalni direktor Direktorata za šport, dr. Boro Štrumbelj.

***SKLEP 4/33:***

Strokovni svet Republike Slovenije za šport daje pozitivno mnenje k predlagani razvrstitvi športnih panog v razrede za leto 2018.

***SKLEP 4/34:***

Strokovni svet Republike Slovenije za šport kot člana Komisije za pritožbe pri Fundaciji za financiranje športnih organizacij v Republiki Sloveniji predlaga dr. Edvarda Kolarja.

***SKLEP 4/35:***

Člani strokovnega sveta se strinjajo s tolmačenjem, da strokovno usposobljenemu delavcu prve ali druge stopnje, ki je usposabljanje opravil po javnoveljavnih programih usposabljanja v skladu z Zakonom o športu, nobena Nacionalna panožna športna zveza, ki bo imela še dodatne stopnje usposobljenosti, ne more in ne sme preprečevati ali onemogočati dela ter tudi ne zniževati standardov znanja, ki jih predvideva z zakonom določena stopnja usposabljanja.

***SKLEP 4/36:***

Strokovni svet Republike Slovenije za šport se je seznanil z Letnim poročilom o delu Slovenske antidoping organizacije za leto 2017, ki ga je predstavil direktor Slovenske antidoping organizacije SLOADO, Janko Dvoršak.

***SKLEP 4/37:***

Člani strokovnega sveta so se seznanili z umikom te točke z dnevnega reda 4. redne seje.

***SKLEP 4/38:***

Obravnaval se bo čistopis predlogov sprememb Poslovnika strokovnega sveta, ki jih bo pregledala pristojna komisija strokovnega sveta na ločeni točki naslednje majske seje.

Zapisal:

Janez Kostanjevec

Tajnik sveta

Luka Steiner

Predsednik sveta